CELEX: 62018TN0433
Language: sk
Date: 2018-07-13 00:00:00
Title: Vec T-433/18: Žaloba podaná 13. júla 2018 – Bax/ECB

17.9.2018   
            
            
               SK
            
            
               Úradný vestník Európskej únie
            
            
               C 328/52
            
         
      Žaloba podaná 13. júla 2018 – Bax/ECB
      (Vec T-433/18)
      (2018/C 328/71)
      Jazyk konania: angličtina
      
         Účastníci konania
      
      
         Žalobkyňa: Annemieke Bax (Frankfurt, Nemecko) (v zastúpení: L. Levi a A. Champetier, lawyers)
      
         Žalovaná: Európska centrálna banka (ECB)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Výkonnej rady ECB zo 14. decembra 2017, ktorým bola zamietnutá žiadosť žalobkyne o využitie schémy podpory pri zmene kariérneho miesta, ktorú zaviedla ECB,
               
            
                  —
               
               
                  v prípade potreby zrušil rozhodnutie ECB z 8. mája 2018 o zamietnutí osobitného odvolania žalobkyne,
               
            
                  —
               
               
                  uložil ECB povinnosť zaplatiť žalobkyni náhradu nemajetkovej ujmy vo výške 20 000 eur,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod založený na porušení zásad transparentnosti, zákazu diskriminácie a právnej istoty.
               
            
                  2.
               
               
                  Druhý žalobný dôvod založený na nezákonnosti rozhodnutia SEC/EB/X/17/398a.rev-1/final („Všeobecná metodika praktického vykonávania schémy podpory pri zmene pracovného miesta (CTS)“) z dôvodu, že toto rozhodnutie je okrem iného v rozpore s rozhodnutím ECB/2017/NP19 zo 17. mája 2017.
               
            
                  3.
               
               
                  Tretí žalobný dôvod založený na tom, že žalovaná si voči žalobkyni nesplnila svoju povinnosť starostlivosti.
               
            
                  4.
               
               
                  Štvrtý žalobný dôvod založený na údajnej diskriminácii na základe pohlavia v rozpore so smernicou 2006/54 (1).
               
            
                  5.
               
               
                  Piaty žalobný dôvod založený na porušení zásady proporcionality z dôvodu uplatnenia neprimeraných kritérií oprávnenosti.
               
            
         (1)  Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (Ú. v. EÚ L 204, 2006, s. 23).